text: Un projecte de La Porta en col·laboració amb Live Art Development Agency de Londres.
  WALA! what about Live Art? és un cicle d'activitats que pretén donar a conèixer a públic i professionals de Barcelona el treball de Live Art Development Agency, un referent a nivell internacional per la seva capacitat en generar projectes innovadors i eficaços per al desenvolupament professional del sector de les arts en viu contemporànies.
  La Porta ha convidat als responsables d'aquesta agència de Londres a exposar i compartir amb nosaltres les seves estratègies i metodologies de treball, posant en pràctica algunes de les múltiples eines que han dissenyat en els darrers anys i apropant-nos als universos creatius d'alguns dels artistes amb els que col·laboren habitualment.
  CONFERÈNCIES / PROJECCIONS / WORKSHOPS / ACCIONS / TROBADES AMB CREADORS
  Live Art Development Agency: tools and strategies: Conferència de Lois Keidan, directora de l'agència, en la qual ens exposarà les seves línies d'acció, objectius i projectes. [en anglès amb traducció simultània]
  Semitic Score, d'Oreet Ashery (Regne Unit): Presentació de la performance, amb la col·laboració del ballarí i coreògraf Guy Nader, i conversa posterior amb la creadora sobre el seu treball.
  The Many Headed Monster és una capsa, creada per Joshua Sofaer i publicada per Live Art Development Agency, que conté el text i les instruccions per una conferència, notes ampliades, bibliografia, un DVD amb extractes de vídeo i 50 làmines. Per aquesta ocasió La Porta ha traduït el text de la conferència i ha convidat per a la seva lectura a Lurdes Fernández (Off Limits – Madrid).
  Screening Programme: projecció d'una selecció de materials comentada per Lois Keidan, amb documentació sobre performance i peces d'artistes especialment realitzades per a la càmera, que reflecteixen la diversitat de les pràctiques en Live Art avui al Regne Unit. [en anglès amb traducció simultània]
  Introducción al proyecto labOfilm: coreOgramas fílmicos de Olga Mesa (França / Espanya): Performance i conversa posterior amb la creadora sobre el seu treball.
  Un altra de les eines generades per Live Art Development Agency per tal d'oferir als creadors l'oportunitat de concebre i executar projectes de desenvolupament professional per i amb altres artistes. En paral·lel al cicle es realitzaran dos DIY amb Oreet Ashery (dimecres 7 i dijous 8) i Olga Mesa (dissabte 10 i diumenge 11) en els que compartiran amb creadors locals temàtiques, pràctiques i interessos relacionats amb el seu moment actual.
  Amb motiu del cicle WALA! what about Live Art, i amb la col·laboració de la Mediateca del CaixaForum, hem preparat una selecció de materials publicats per Live Art Development Agency, que estaran disponibles per a consulta i que també es poden adquirir en la tenda on-line de l'agència www.thisisunbound.co.uk.
  De manera excepcional, durant aquests dies et podràs fer gratuïtament el carnet d'usuari de la Mediateca (cost real 6€), una bona oportunitat per tenir lliure accés a la documentació disponible en els seus extensos fons.
  Connectant amb els continguts del cicle, presentarem un nou projecte de documentació al voltant de les Nits Salvatges de La Porta. Dimarts 13 20:00 h / La Porta __casa